Kes loodavad Jehoova peale, on nagu Siioni mägi,
mis ei kõigu, vaid püsib igavesti!
Jeruusalemma ümber on mäed ja Jehoova on oma rahva ümber
nüüd ja igavesti! Laul 125:1-2
israel art
Tantsija Liora Ziet on pärit New Yorgist.
Ta töötas seal tantsuõpetaja, laulja ja näitlejana.
Liora tegi aliyah Iisraeli 2009. aasta kevadel.
Ta elab Jeruusalemmas ja tegutseb kogudustes ülistustantsijana.
Liora kasvas konservatiivses juudi peres.
Erinevate eluetappide kaudu õppis ta tundma Jeesust kui oma Messiat.
6. detsembril 1992. aastal pühendasin oma elu Issandale.
Hülgasin kõik, mis ei olnud Jumalast. New Age'i ja muu.
Paljud juudid pöörduvad Jumalat otsides New Age liikumise poole.
Teda ei ole seal, aga Jumal kasutab kõike.
Issanda juurde tõi mind Uus Testament.
Olin üksi ja ütlesin: "Jumal, kes iganes sa oled,
tahan teada, kas Jeesus on minu ja juutide Messias."
Uskusin, et Jumal näitab mulle, kui loen Johannese evangeeliumi.
Uskusin, et Jumal näitab sedagi, kui see pole tõsi.
Panin kõrvale oma juudi hariduse, kõik mida tõeks väideti
ja palusin, et Jumal räägiks minuga. Ja Ta rääkiski.
Lugesin Johannese evangeeliumi läbi ja ütlesin:
"Kui Sina tegid seda minu heaks, teen mina sinu heaks ükskõik mida."
Tema armastus tungis nii sügavale mu südamesse, et ma ei suutnud
enam Sõnast eemale hoida. Sõin seda nagu toitu.
Esimene kirjakoht, mis minu jaoks Piiblist esile tuli oli:
"Kes oma elu kaotab minu pärast, leiab selle."
Võtsin aastate jooksul vahelduva eduga tantsutunde.
19-aastaselt läksin osakoormusega kolledzhisse õppima.
Töötasin samal ajal, maksin ise kinni oma õppemaksu, tantsutunnid.
Pühendasin end tantsule kogu oma ülejäänud eluks.
Mulle meeldib kõige rohkem improvisatsioon.
See on niivõrd autentne, kuna keskendub tõele konkreetses hetkes.
Püha Vaim on minu koreograaf. Ta juhib mind ühest hetkest teise.
Kui olen Issandaga ühenduses, on Tema ligiolu väga võimas.
Tunnen, kuidas tants mind liigutab.
Mitte mina ei tee otsuseid, milliseid liigutusi teha,
vaid palun Issandal end juhatada.
See sai minu tantsukarjääris pöördepunktiks.
Usklikuna Ameerikast Iisraeli tulles seisad silmitsi kogu oma patuga.
Tunnen, et Jumala töö mu sees on väga kiire.
Arvan, et kõigil siia elama asu- vatel usklikel on sama kogemus,
aga räägin siiski vaid oma kogemusest. Jumal näitab sulle
sind peeglist väga kiiresti. Kui pean andeks andma,
näen seda vaimus väga kiiresti.
Ta teeb mu elus nii palju. Ta vabastab mind.
Mul on olnud võimalus käia erineva- tel konverentsidel Jeruusalemmas.
Enne Jeruusalemma elasin kahes teises linnas - Aradis ja Ber-Shevas.
Tegin iseseisvalt Siseministeeriumi kaudu aliyah, sain kodakondsuse
ning elasin Ashdodis immigratsioonikeskuses.
Jeruusalemmas olen elanud 8 kuud. Olen kindel, et pean praegujust
siin olema, sest Issand rajab mulle siin elu.
Issand andis mulle väga võimsa sõnumi. Kui tulin Jeruusalemma,
hakkas Issand mulle paari kuu pärast rõõmust rääkima.
On naljakas, et Ta pidi mind Iisraeli tooma ja rääkima just
siin rõõmumantlist, mille Ta mulle andnud on. Issand näitas mulle
alles paar päeva tagasi, et kuigi on Tema töö minu eest materiaalselt
hoolitseda, mida Ta tõepoolest ongi teinud, mina tulin vaid
kuulekalt Iisraeli, on minu vastutus valvata oma rõõmu.
Ta on andnud mulle selle rõõmu- mantli ja öelnud väga konkreetselt,
et Ta on mind kutsunud edastama seda rõõmu kogudustele siin maal.
Olen näinud, kuidas kogudused süttivad Püha Vaimu liikumisest,
kui koguduses ringi tantsin. Neis süttib tuli.
Usun, et see on Issandast.
Jumala rõõm murrab depressiooni, rõhumise ja haiguse ikked.
See tervendab rusutud inimesi, sest see on Jumala ligiolu.
Jumala ligiolu tervendab.
Tants on väga võimas, sest see tuleb rõõmust.
Käin hetkel kahes koguduses, sest Issand ei ole käskinud mul
kummastki loobuda. Tunnen, et olen mõlemas õnnistuseks ja saan
ka ise õnnistatud. Olen rääkinud ja tantsinud rõõmust koguduses,
kus käin sabatiteenistusel laupäeva hommikuti.
Tahan sellest ka teises koguduses rääkida.
Kui hakkasin ülistuse ajal tantsima, siis küsisin kõigepealt selleks luba.
Olen kaheksa kuu jooksul näinud, et keegi polnud seal seni tantsinud.
Ma ei võta au endale, vaid annan Issandale. Mina olen vaid kuulekas.
Ja nüüd tantsivad kõik.
Tunnen, et kogudustes on süüdatud tantsutuli.
Siin linnas on esindatud kõik maailma religioonid ja
siin võib kogeda tugevat vaimset rõhumist, religioossust.
See ei ole vabadus.
Religioossus ja vabadus ei sobi kokku.
Mina olen vaba Jeesuses. Ma ei ole seespidiselt sõlmes.
Usun, et siin linnas on tugev inimese kartuse vaim.
Ja see võib valitseda isegi kogudustes.
Ma ei ole kindel ja ma ei taha spekuleerida,
aga siin valitseb vana arvamus, mida olen kuulnud isegi Ameerikas,
et tants on häiriv tegur.
Kui ülistad kogu südamest ja seisad ülistustantsijana koguduse ees,
siis kogudus näeb sind, aga näeb ka seda,
et tantsija pilk on suunatud taevasse.
Eesmärgiks on juhtida kogudust ülistusse,
sest Piiblipäevil vastutasid tantsijad, lauljad ja muusikud
ülistuse juhtimise eest templisse.
Samuti ei tohiks ka tantsijaid lüka- ta kuhugi taha, kus neid ei nähta.
Esinemine Christ Church'is. Fotod: Carino Casas.
Jeremija raamatus ütleb prohvet Issandale:
"Ülistan sind iga luuga oma ihus."
Piiblis on tantsu kohta palju kirjakohti,
rohkem kui keskmine kogudus teab.
Rohkem kui Laulud 49 ja 150.
Piiblis on arvatavasti 8-10 kirjakohta,
kus meil kästakse Issandat tantsuga ülistada.
Aga Jehoova lunastatud pöörduvad tagasi, tulevad Siionisse hõisates!
Nende pea kohal on igavene rõõm: rõõmustus ja rõõm valdavad neid,
aga kurbus ja ohkamine põgenevad ära! Jesaja 35:10
See on Issanda sõnum, sest ilma Issanda jõuta ei suuda me midagi
ja Issanda rõõm on meie tugevus.
Kui esimest korda eelmisel aastal Ameerikast Iisraeli helistasin,
siis hakkasin äkitselt üheaegselt nutma ja naerma.
Olen terve eelmise aasta naernud ja nutnud korraga.
See kirjakoht on minu elus tõeks saanud.
Toimetaja: Katri Huusari
Eestikeelne tõlge: Monika Jaaguri